Bosnišćina

Bosnišćina (bosanski jezik) je južnosłowjanska rěč Bosnjakow, kotraž bazěruje runje kaž tež wusko přiwuznej chorwatšćina a serbišćina na  wuchodohercegowskej štokawskej narěči. Rěčitej ju wokoło 2 milionaj ludźi w Bosniskej a Hercegowinje (1,7 mil.), Serbiskej a Čornej Horje (245.000) kaž tež w zapadnej Europje a Sewjernej Americe (150.000) a njeznata ličba emigrantow w Turkowskej.

Wot tamnych standardnych wariantow serbochorwatšćiny rozeznawa so bosnišćina wosebje přez wjetšu ličbu turcizmow, to rěka z turkowšćiny přewzatych słowow.

Oficielnje wužiwa bosnišćina łaćonski kaž tež kyriliski alfabet, w praksy přewahuje pak łaćonski.

 Gramatika 
Bosnišćina ma tři genusy, dwaj numerusaj a sydom padow.

 Wotkaz 

Kategorija:Zapadne južnosłowjanske rěče